Hotelli Ukraina (Kiova)

Hotelli Ukraina (ukr. готель Україна, hotel Ukrajina) on vuonna 1961 valmistunut hotellirakennus Kiovan keskustassa Ukrainassa, lähellä Itsenäisyyden aukiota. Rakennustyöt alkoivat vuonna 1955 (1954). Alkujaan stalinistiseen arkkitehtuurityyliin piirretyn ja korkeuksiin kohoavaksi aiotun rakennuksen suunnitelmia pelkistettiin useaan otteeseen vuosina 1955-1957. Alkujaan Moskova-hotellina tunnettu rakennus otettiin käyttöön vuonna 1961. 1980-luvulta lähtien on esitetty useita ajatuksia hotellin rakentamisesta valmiiksi alkuperäisen korkuiseksi, mutta mikään suunnitelmista ei edennyt toteutukseen. Vuonna 2001 hotellin nimi vaihdettiin hotelli Ukrainaksi. Syyskuussa 2024 valtio myi hotellin julkisella huutokaupalla yksityiselle ostajalle. Lähteet Aiheesta muualla Kuvia tai muita tiedostoja aiheesta Hotelli Ukraina (Kiova) Wikimedia Commonsissa